CONTRACT DE FURNIZARE

Nr. _______ data ____________________

    1. Preambul

In temeiul Legii nr. 98/2016 privind achizitiile publice, s-a încheiat prezentul contract de achizitie publica de furnizare,

    între

           Unitatea  Administrativ - Teritoriala JUDETUL VASLUI,  adresa sediului: Consiliul judetean Vaslui, str. Ştefan cel Mare, nr. 79, cod postal 730168, judetul Vaslui, telefon 0235/361089, fax 0235/361090, cod fiscal 3394171,  reprezentat prin Dumitru BUZATU – preşedinte al Consiliului judetean Vaslui, în calitate de achizitor, pe de o parte,
    si

…………………………....................................... (denumirea operatorului economic), cu sediul în ……………………………………………, tel/fax:……………………………………., număr de înmatriculare ……………, în ……………. cod de înregistrare fiscală  ………………, cont ………………………………….. deschis la ………….…………………………………… reprezentată prin domnul/doamna ............................................................................……………… (numele şi prenumele  conducătorului), având funcţia de ............................................., în calitate de furnizor, pe de altă parte.

    2. Definitii

    2.1. - In prezentul contract urmatorii termeni vor fi interpretati astfel:

    a. contract - prezentul contract si toate anexele sale;

    b. achizitor si furnizor - partile contractante, asa cum sunt acestea numite în prezentul contract;

    c. pretul contractului - pretul platibil furnizorului de catre achizitor, în baza contractului, pentru îndeplinirea integrala si corespunzatoare a tuturor obligatiilor asumate prin contract;

    d. produse - echipamentele, masinile, utilajele, orice alte bunuri, cuprinse în anexa/anexele la prezentul contract, pe care furnizorul se obliga, prin contract, sa le furnizeze achizitorului;

    e. servicii - serviciile aferente livrarii produselor, respectiv activitatile legate de furnizarea produselor, cum ar fi transportul, asigurarea, instalarea, punerea în functiune, asistenta tehnica în perioada de garantie si orice alte asemenea obligatii care revin furnizorului prin contract;

    f. origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majora si esentiala a componentelor rezulta un produs nou, recunoscut comercial, care este diferit, prin caracteristicile sale de baza, prin scop sau prin utilitate, de componentele sale. Originea produselor si serviciilor poate fi distincta de nationalitatea furnizorului;

    g. destinatie finala - locul unde furnizorul are obligatia de a furniza produsele;

    h. termenii comerciali de livrare vor fi interpretati conform INCOTERMS 2000 - Camera Internationala de Comert (CIC);

    i. forta majora - un eveniment mai presus de controlul partilor, care nu se datoreaza greselii sau vinei acestora, care nu putea fi prevazut la momentul încheierii contractului si care face imposibila executarea si, respectiv, îndeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva, ci enuntiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia dintre parti;

    j. zi - zi calendaristica; an - 365 de zile.

  3. Interpretare

    3.1. - In prezentul contract, cu exceptia unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.

    3.2. - Termenul "zi" ori "zile" sau orice referire la zile reprezinta zile calendaristice daca nu se specifica în mod diferit.

Clauze obligatorii
 4. Obiectul principal al contractului

        4.1. - Furnizorul se obliga sa furnizeze, respectiv sa vânda, sa livreze  materialele promotionale  in cadrul proiectului  „Centrul de Informare Europe Direct Vaslui”, în perioada/perioadele convenite, produsele definite în prezentul contract, conform  ofertei  de pret si a centralizatorului de preturi depus in oferta.  
        4.2. - Achizitorul se obliga sa achizitioneze, respectiv sa cumpere si sa plateasca pretul convenit în prezentul contract.

    5. Pretul contractului

    5.1. (1) Pretul contractului, respectiv pretul produselor livrate si al serviciilor accesorii prestate, este de     ...............................................euro fara TVA.
    5.2. - Plata se va face in lei pe bază de facturi, cu ordin de plată. Cursul de schimb la care se va intocmi factura  este cursul inforeuro din luna facturării.
    6. Durata contractului

    6.1 – Durata prezentului contract este de la data semnarii, pana la 31.12.2017.
    7. Executarea contractului

    7.1. - Executarea contractului începe la data  semnarii de catre ambele parti.

    7.2. - Livrarea produselor se va realiza numai la comanda autoritatii contractante, dupa intrarea in vigoare a contractului, in termen de  maxim 10 zile  pentru insigne si 20 de zile pentru celelalte produse. Produsele livrate vor fi insotite de proces verbal de receptie.
    8. Documentele contractului

    8.1. - Documentele contractului sunt:
    a) caietul de sarcini;

    b) oferta de pret si centralizatorul de preturi;
    c) acte aditionale, daca exista. 

 9. Obligatiile principale ale furnizorului

    9.1. - Furnizorul se obliga sa furnizeze produsele la standardele si/sau performantele prezentate în propunerea tehnica.

    9.2. – In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.
    9.3. - Furnizorul se obliga sa despagubeasca achizitorul impotriva oricaror:

       i) reclamatii si actiuni în justitie, ce rezulta din încalcarea unor drepturi de proprietate intelectuala (brevete, nume, marci înregistrate etc.), legate de echipamentele, materialele, instalatiile sau utilajele folosite pentru sau în legatura cu produsele achizitionate; si

       ii) daune-interese, costuri, taxe si cheltuieli de orice natura, aferente, cu exceptia situatiei în care o astfel de încalcare rezulta din respectarea caietului de sarcini întocmit de catre achizitor.

     9.4.- In executarea contractului de furnizare, prestatorul va ţine cont de obligaţiile referitoare la respectarea principiului egalităţii de şanse şi de tratament, în cadrul relaţiilor de muncă de orice fel. Prestatorul garanteaza nediscriminarea in procesul de angajare a personalului pe locurile de munca nou create prin proiect, pe criterii de rasa, sex, religie, dizabilitati, varsta, apartenenta la etnii etc.

10. Obligatiile principale ale achizitorului

    10.1. - Achizitorul se obliga sa receptioneze produsele în termenul convenit.

    10.2. - Achizitorul se obliga sa plateasca pretul produselor catre furnizor în termen de  30 zile de la  primirea facturii de catre acesta. 

    10.3. - Daca achizitorul nu onoreaza facturile în termen de 14 zile de la expirarea perioadei convenite, atunci furnizorul are dreptul de a sista livrarea produselor. Imediat dupa ce achizitorul isi onoreaza obligatiile, furnizorul va relua livrarea produselor în cel mai scurt timp posibil.

  11. Sanctiuni pentru neîndeplinirea culpabila a obligatiilor

    11.1 - In cazul in care, din vina sa exclusiva, prestatorul nu reuseste sa-si indeplineasca obligatiile asumate prin contract, atunci achizitorul are dreptul de a deduce din pretul contractului, ca penalitati, o suma echivalenta cu o cota procentuala din partea de contract neexecutata, stabilita la 0,04% pe zi de intirziere.

    11.2 - In cazul in care achizitorul nu onoreaza facturile in termenul prevazut la art. 10.2., atunci acesta are obligatia de a plati, ca penalitati, o suma echivalenta cu o cota procentuala din plata neefectuata, stabilita la 0,04% pe zi de intarziere, pana la indeplinirea efectiva a obligatiilor.

    11.3 - Nerespectarea de către părţi a obligaţiilor prevăzute în prezentul contract dă dreptul părţii lezate să considere contractul reziliat de plin drept fără nicio altă formalitate şi fără nicio altă procedură judiciară sau extrajudiciară, precum si dreptul de a pretinde plata de daune interese. 

    11.4 - Achizitorul îşi rezervă dreptul de a renunţa oricând la contract, printr-o notificare scrisă adresată executantului, fără nicio compensaţie, de la deschiderea falimentului împotriva acestuia, cu condiţia ca această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

    11.5 – Partile declara in mod expres ca accepta clauzele indicate la 11.3 si 11.4.

Clauze specifice

    12. Garantia de buna executie a contractului

    12.1. – Nu se solicitată garantie de buna executie a contractului. 
    12.2. - Garantia produselor este distincta de garantia de buna executie a contractului.

    13. Receptie, inspectii si teste

    13.1. - Achizitorul sau reprezentantul sau are dreptul de a inspecta si/sau de a testa produsele pentru a verifica conformitatea lor cu specificatiile din anexa/anexele la contract.

    13.2. - (1) Inspectiile si testarile la care vor fi supuse produsele, cat si conditiile de îndeplinire a receptiei  finale calitative sunt in conformitate cu prevederile legislatiei in vigoare.

    (2) Achizitorul are obligatia de a notifica, în scris, furnizorului identitatea reprezentantilor sai împuterniciti pentru efectuarea receptiei, testelor si inspectiilor.

    13.3. - Inspectiile si testele din cadrul  receptiei finale calitative se vor face la sediul furnizorului. Destinatia finala a produselor : CONSILIUL JUDETEAN VASLUI, muncipiul Vaslui, str. Stefan cel Mare, nr. 79, cod postal 730168, judetul Vaslui.
    13.4. - Daca vreunul din produsele inspectate sau testate nu corespunde specificatiilor, achizitorul are dreptul sa îl respinga, iar furnizorul are obligatia, fara a modifica pretul contractului:

    a) de a înlocui produsele refuzate; sau

    b) de a face toate modificarile necesare pentru ca produsele sa corespunda specificatiilor lor tehnice.

    13.5. - Dreptul achizitorului de a inspecta, testa si, daca este necesar, de a respinge nu va fi limitat sau amînat datorita faptului ca produsele au fost inspectate si testate de furnizor, cu sau fara participarea unui reprezentant al achizitorului, anterior livrarii acestora la destinatia finala.

    13.6. - Prevederile clauzelor 13.1-13.4 nu îl vor absolvi pe furnizor de obligatia asumarii garantiilor sau altor obligatii prevazute în contract.

 14. Ambalare si marcare

     (1) Furnizorul are obligatia de a ambala produsele pentru ca acestea sa faca fata, fara limitare, la manipularea dura din timpul transportului, tranzitului si expunerii la temperaturi extreme, la soare si la precipitatiile care ar putea sa apara în timpul transportului si depozitarii în aer liber, în asa fel încît sa ajunga în buna stare la destinatia finala.

    (2) In cazul ambalarii greutatilor si volumelor în cutii, furnizorul va lua în considerare, unde este cazul, distanta mare pana la destinatia finala a produselor si absenta facilitatilor de manipulare grea în toate punctele de tranzit.

    15. Livrarea si documentele care însotesc produsele

    15.1. - Furnizorul are obligatia de a livra produsele la destinatia finala indicata de achizitor, respectînd  termenul stabilit de la primirea comenzii.
    15.2. - Livrarea produselor se considera încheiata în momentul în care sunt îndeplinite prevederile clauzelor de receptie a produselor.

    16. Asigurari

    16.1. - Furnizorul are obligatia de a asigura complet produsele furnizate prin contract impotriva pierderii sau deteriorarii neprevazute la fabricare, transport, depozitare si livrare, în functie de termenul comercial de livrare convenit. Termenul comercial convenit DDP.
    17. Perioada de garantie acordata produselor
  17.1. - Furnizorul are obligatia de a garanta ca produsele furnizate prin contract sunt noi, nefolosite.                     17.2.  - La primirea unei astfel de notificari, furnizorul are obligatia de a remedia defectiunea sau de a înlocui produsul în perioada convenita, fara costuri suplimentare pentru achizitor. 
    Perioada de prezentare pentru constatarea deficientelor este de 10 zile de la notificarea făcută de achizitor.

     Perioada de remediere sau de inlocuire a produsului cu deficiente este de 30 zile de la constatare.

    17.3. - Daca furnizorul, dupa ce a fost înstiintat, nu reuseste sa remedieze defectul în perioada convenita, achizitorul are dreptul de a lua masuri de remediere pe riscul si pe cheltuiala furnizorului si fara a aduce niciun prejudiciu oricaror alte drepturi pe care achizitorul le poate avea fata de furnizor prin contract.

    18. Ajustarea pretului contractului

    18.1. - Pentru produsele livrate si pentru serviciile prestate, platile datorate de achizitor furnizorului sunt cele declarate în ofertă.

    18.2. - Pretul contractului este ferm, pana la finalizarea contractului si nu se ajusteaza.
    19. Amendamente
    19.1. - Partile contractante au dreptul, pe durata îndeplinirii contractului, de a conveni modificarea clauzelor contractului, prin act aditional, numai în cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data încheierii contractului.

    20. Subcontractanti

    20.1. - Furnizorul are obligatia, în cazul în care subcontracteaza parti din contract, de a încheia contracte cu subcontractantii desemnati, în aceleasi conditii în care el a semnat contractul cu achizitorul.

    20.2. - (1) Furnizorul are obligatia de a prezenta la încheierea contractului toate contractele încheiate cu subcontractantii desemnati.

    (2) Lista subcontractantilor, cu datele de recunoastere ale acestora, cat si contractele încheiate cu acestia se constituie în anexe la contract.

    20.3. - (1) Furnizorul este pe deplin raspunzator fata de achizitor de modul în care îndeplineste  contractul.

    (2) Subcontractantul este pe deplin raspunzator fata de furnizor de modul în care isi îndeplineste partea sa din contract.

    (3) Furnizorul are dreptul de a pretinde daune-interese subcontractantilor daca acestia nu isi îndeplinesc partea lor din contract.

    20.4. - Furnizorul poate schimba oricare subcontractant numai daca acesta nu si-a îndeplinit partea sa din contract. Schimbarea subcontractantului nu va schimba pretul contractului si va fi notificata achizitorului.

21. Conflictul de interese
21.1 - Furnizorul nu are dreptul de a angaja, în scopul îndeplinirii prezentului contract de achiziţie publică, persoane fizice sau juridice care au fost implicate în procesul de verificare/evaluare a candidaturilor/ofertelor depuse în cadrul aplicării procedurii de atribuire aferente acestuia, pe parcursul unei perioade de cel puţin 12 luni de la încheierea contractului, sub sancţiunea nulităţii contractului respectiv pentru cauza imorală.
21.2 - Furnizorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a prezentului contract. Conflictele de interese pot apărea în mod special ca rezultat al intereselor economice, afinităţilor politice ori de naţionalitate, al legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării prezentului contract trebuie notificat în scris achizitorului, în termen de 3 zile de la apariţia acestuia. 

21.3 - Achizitorul are dreptul de a verifica dacă măsurile luate sunt corespunzătoare şi dacă este necesar poate solicita măsuri suplimentare. Furnizorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Furnizorul va înlocui, în 5 zile şi fără vreo compensaţie din partea Achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie. 

21.4 - Furnizorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care furnizorul nu-şi menţine independenţa, achizitorul, fără afectarea dreptului acestuia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a prezentului contract, în condiţiile prevăzute la art. 11 din prezentul contract.

22. Intîrzieri în îndeplinirea contractului

    22.1. - Furnizorul are obligatia de a îndeplini contractul de furnizare în perioada/perioadele înscrise în prezentul contract.
    22.2. - Daca pe parcursul îndeplinirii contractului furnizorul nu respecta termenul de livrare, acesta are obligatia de a notifica, în timp util, achizitorului; modificarea datei/perioadelor de furnizare asumate se face cu acordul partilor, prin act aditional.

    22.3. - In afara cazului în care achizitorul este de acord cu o prelungire a termenului de executie, orice întîrziere în îndeplinirea contractului da dreptul achizitorului de a solicita penalitati furnizorului.

 23. Cesiunea

    23.1 - Prestatorul are obligaţia de a nu transfera total sau parţial obligaţiile sale asumate prin prezentul contract.

     23.2. – Prestatorul poate cesiona dreptul său de a încasa contravaloarea produselor furnizate, în condiţiile prevăzute de dispoziţiile Codului Civil.

 24. Forta majora

    24.1. - Forta majora este constatata de o autoritate competenta.

    24.2. - Forta majora exonereaza partile contractante de îndeplinirea obligatiilor asumate prin prezentul contract, pe toata perioada în care aceasta actioneaza.

    24.3. - Indeplinirea contractului va fi suspendata în perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

    24.4. - Partea contractanta care invoca forta majora are obligatia de a notifica celeilalte parti, imediat si în mod complet, producerea acesteia si sa ia orice masuri care îi stau la dispozitie în vederea limitarii consecintelor.

    24.5. - Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti încetarea de plin drept a prezentului contract, fara ca vreuna dintre parti sa poata pretinde celeilalte daune-interese.

    25. Solutionarea litigiilor

    25.1. - Achizitorul si furnizorul vor depune toate eforturile pentru a rezolva pe cale amiabila, prin tratative directe, orice neîntelegere sau disputa care se poate ivi între ei în cadrul sau în legatura cu îndeplinirea contractului.

    25.2. - Daca, dupa 15 de zile de la începerea acestor tratative, achizitorul si furnizorul nu reusesc sa rezolve în mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti competente din România.

    26. Limba care guverneaza contractul

    26.1. - Limba care guverneaza contractul este limba romana.

    27. Comunicari

    27.1. - (1) Orice comunicare între parti, referitoare la îndeplinirea prezentului contract, trebuie sa fie transmisa în scris.

    (2) Orice document scris trebuie înregistrat atît în momentul transmiterii, cat si în momentul primirii.

    27.2. - Comunicarile dintre parti se pot face si prin telefon, fax sau e-mail, cu conditia confirmarii în scris a primirii comunicarii. 
    28. Legea aplicabila contractului

    28.1. - Contractul va fi interpretat conform legilor din România.

   29. Dispozitii finale

   29.1. Contractul s-a încheiat in patru exemplare, trei exemplare pentru achizitor si un exemplar pentru contractant.
                    Achizitor,                                              

                       Furnizor,

